Деца от девет държави се надпреварват за престижното музикално отличие „Сребърна Янтра”
Деца от девет държави се надпреварват за престижното музикално отличие ...
Деца от девет държави се надпреварват за престижното музикално отличие „Сребърна Янтра”. Статуетката е голямата наградата в международния конкурс „Сребърна Янтра”, който се провежда за тринадесети път в старата столица с помощта на Община Велико Търново. Специален гост е победителят от Детската Евровизия – Малта ‘2014 г. Винченцо Кантиело /Италия/. 15-годишният изпълнител също ще се включи в концертната програма.
„Горд съм, че Велико Търново отново е домакин на музикален форум, който допринася за утвърждаването на старопрестолния град на културна столица в България и по света. Международният конкурс „Сребърна Янтра” е трамплин за младите изпълнители от страната и чужбина към голямата сцена както на национално, така и на международно ниво”, заяви по време на откриването председателят на Великотърновския общински съвет Николай Ашиков.
Конкурсната програма продължава през целия днешен ден. Галаконцертът на участниците в музикалната надпревара „Сребърна Янтра” и награждаването са в неделния ден. Петчленно авторитетно международно жури с председател Силвия Кацарова оценява младите таланти.
„Сребърна Янтра” традиционно се подкрепя от Община Велико Търново. Наскоро конкурсът бе включен в съпътстващата програма на престижното и международно музикално състезание „Славянски базар”.
Стартира набирането на заявления за участие в 7-ма "Работилница за родители - да пораснем заедно", финансирана от УНИЦЕФ